**ADATKEZELÉSI TÁJÉKOZTATÓ

Követelés engedményezés érdekében kiírt pályázattal összefüggésben az engedményezéssel és jogátruházással érintett követelések alapjául szolgáló szerződésekben
szereplő egyes személyes adatok kezeléséhez**

A Magyar Nemzeti Bank 2022. március 2-án kelt H-JÉ-I-74/2022. számú határozatával a Sberbank Magyarország Zártkörűen Működő Részvénytársaság (székhely: 1088 Budapest, Rákóczi út 1-3., cégjegyzékszám: Cg.01-10-041720, bankkód: 141, adószám: 10776999-2-44, statisztikai számjel: 10776999-6419-114-01, a továbbiakban: „**Bank**”) tevékenységi engedélyeit visszavonta, a végelszámolását elrendelte és a Bank végelszámolójaként a Pénzügyi Stabilitási és Felszámoló Nonprofit Korlátolt Felelősségű Társaságot (székhely: 1055 Budapest, Bajcsy-Zsilinszky út 78., cégjegyzékszám: Cg.01-09-821-121, adószám: 18084874-2-41, a továbbiakban: „**PSFN Kft.**”) jelölte ki. A végelszámoló szervezet által kijelölt, személyében eljáró végelszámoló: Pataki Péter. A Bank a továbbiakban együttesen: Adatkezelő).

A végelszámolási eljárás során a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: „**Ctv.**”) 103. § (1) bekezdése alapján fel kell mérni a Bank vagyoni helyzetét, követeléseit be kell hajtani, tartozásait ki kell egyenlíteni, jogait érvényesíteni és kötelezettségeit teljesíteni, vagyoni eszközeit pedig szükség esetén értékesíteni kell.

A fent hivatkozott rendelkezésének megfelelően, a Bank értékesíteni kívánja a Bank felmondott hitelszerződésekből, felmondott fizetésiszámla-szerződésekből eredő egyes követeléset és esedékessé vált egyes garanciadíj-követeléseit (a továbbiakban: „**Átruházásra kerülő eszközök**”) a Polgári Törvénykönyvről szóló 2013. évi V. törvény szerinti engedményezés és jogátruházás útján.

A legmagasabb ár elérése érdekében, nyilvános árverés útján kerül sor az Átruházásra kerülő eszközök értékesítésére. A potenciális licitálók (a továbbiakban: jelen adatkezelési tájékoztató vonatkozásában „**Licitálók**”) számára az adatszobán keresztül - az adatvédelmi alapelvek messzemenő figyelembevétele és betartása mellett – elérhetőek meghatározott, anonimizált személyes adatok. A banktitkot képező adatok megismerését a Licitálók számára jogszabály – a hitelintézetekről és a pénzügyi vállalkozásokról szóló 2013. évi CCXXXVII. törvény (a továbbiakban úgyis, mint: a Hpt.) 161. § (1) bekezdésének a c.) pontja – lehetővé teszi. Az értékesítési eljárás lebonyolítására az Elektronikus Értékesítési Rendszer (EÉR) elektronikus felületen kerül sor. Az értékesítési eljárás lezárását követően adatok továbbítása kizárólag a nyertes licitálók (a továbbiakban: jelen adatkezelési tájékoztató vonatkozásában „**Nyertes Licitálók**”) felé történik meg.

Az adatkezelésre irányadó az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46 EK rendelet hatályon kívül helyezéséről (a továbbiakban: Rendelet). A fentiekre tekintettel a Bank jelen tájékoztató útján tsz eleget a Rendelet érintettek tájékoztatására vonatkozó, 13. cikkben meghatározott előírásainak.

Az Elektronikus Értékesítési Rendszerben (EÉR) történő adatkezelésről további részletes információk az alábbi elérési úton érhetőek el:

* <https://eer.sztfh.hu/felhasznaloi-szabalyzat>
* <https://eer.sztfh.hu/jogszabalyi-hatter>

**AZ ADATKEZELŐK ADATAI**

**Sberbank Magyarország Zártkörűen Működő Részvénytársaság „v.a.”**
Székhely: 1088 Budapest, Rákóczi út 1-3
Telefonszám: +36 (1) 557 5859
E-mail: info@sberbank.hu

**A Bank megbízása alapján igénybe vett közreműködők:**

**További önálló adatkezelők:**

**Pénzügyi Stabilitási és Felszámoló Nonprofit Kft. végelszámoló**

Székhely: 1055 Budapest, Bajcsy-Zsilinszky út 78. 1. emelet

Cégjegyzékszám: 01-09-821-121

**Deloitte Zrt**. – tranzakciós pénzügyi tanácsadó

Székhely: 1068 Budapest, Dózsa György út 84/C.

Cégjegyzékszám: 01-10-044100

**Deloitte Legal Göndöcz és Társai Ügyvédi Iroda** – jogi tanácsadó

Székhely: 1068 Budapest, Dózsa György út 84/C.

**Adatfeldolgozó:**

**Intralinks Inc. – Adatszoba szolgáltató**
Székhely: 150 East 42nd Street, New York, NY 10017,

Fed Tax ID 13-3899047

Az EÉR rendszer üzemeltetője:

**Szabályozott Tevékenységek Felügyeleti Hatósága**

Felszámolók Névjegyzékét Vezető Főosztály

1123 Budapest, Alkotás utca 50.

Az adatszoba szabályzat elérhetősége:

Az egyes árverési eljárás(ok) oldaláról közvetlenül elérhető.

**AZ ADATKEZELÉSSEL ÉRINTETT SZEMÉLYEK, A KEZELT ADATOK KÖRE**

A Licitálók rendelkezésére bocsátandó dokumentumokban a következő személyes adat kategóriák találhatóak: (i) jogi személyekkel kötött szerződésekben a képviselők és kapcsolattartók adatai; (ii) magánszemélyekkel kötött szerződések esetén személyazonosító adatok, továbbá

* felmondott hitelszerződések esetében a hitelfelvételre vonatkozó adatok, valamint a szerződésben található személyes adatnak minősülő bármely egyéb adat;
* garanciadíj-követelés esetében a garanciadíj-követelés alapjául szolgáló hitelfelvételre vonatkozó adatok, valamint a szerződésben található személyes adatnak minősülő bármely egyéb adat;
* fizetésiszámla-szerződésből eredő követelés esetében a fizetésiszámla-szerződésben található személyes adatnak minősülő bármely egyéb adat;

(iii) egyéb személyes adatok, amelyek a szerződésekben, valamint a felmondott hitelszerződések esetében a kapcsolódó biztosítéki szerződésekben, illetve hatósági adatbázisokban találhatóak (különösen, de nem kizárólagosan, és a szerződés típusától függően: kezesekre vonatkozó adatok; hitel-, fizetésiszámla- vagy egyéb szerződés száma; közjegyzői okiratok száma; bírósági peres vagy nemperes eljárások száma; a biztosítéki ingatlan tulajdoni lapján szereplő adatok, ahol van biztosítéki ingatlan)

A Nyertes Licitálók rendelkezésére bocsátandó dokumentumokban továbbá a következő személyes adat kategóriák találhatóak:

(iv) a fentiekben részletezett, továbbá olyan személyes adatok, amelyeket a szerződés felmondásával összefüggésben keletkezett dokumentumok, továbbá a követelés megtérülése érdekében történt tevékenységekkel összefüggésben keletkezett dokumentumok tartalmaznak.

**AZ ADATKEZELÉS ALAPJÁUL SZOLGÁLÓ ÉRDEKEK BEMUTATÁSA**

Az adatkezeléshez fűződő érdekek többrétűek, az alábbiak szerint:

A végelszámolási eljárásra vonatkozó törvényi rendelkezések alapján, a Bank vagyona értékesítésre kerül. A végelszámolási eljárás célja a hitelezők kielégítése és Bank jogutód nélküli megszüntetése , A Ctv. rendelkezéseiből fakadóan a végelszámoló a végelszámolás alatt álló cég, valamint a hitelezők érdekeinek szem előtt tartásával köteles eljárni (Ctv. 99. § (4) bekezdése). A Ctv. 103. § (1) bekezdése szerint a végelszámoló a végelszámolás során a cég vagyoni helyzetét felméri, követeléseit behajtja, tartozásait kiegyenlíti, jogait érvényesíti és kötelezettségeit teljesíti, vagyoni eszközeit pedig szükség esetén értékesíti. A fentiekre tekintettel a Banknak jogos érdeke fűződik a Bank vagyonába tartozó, meg nem térült követelésállomány értékesítéséhez.

B. A Licitálók jogos érdeke, hogy a követelésekkel kapcsolatban a megalapozott döntéshozatalhoz szükséges releváns információk és dokumentumok rendelkezésükre álljanak; a követelések megvásárlására vonatkozó ügyleti döntésüket megelőzően információs igényük kielégítést nyerjen.

C. A szélesebb körű társadalom ésszerű érdekében áll, hogy a hitelpiac szereplői ellenőrzött módon, kiszámíthatóan kerüljenek kivezetésre , hogy ne rendüljön meg a hitelpiac működésébe vetett közbizalom.

**AZ ADATKEZELÉS CÉLJA**

A fenti érdekek csak akkor tudnak érvényesülni, amennyiben a Bank anonimizáltan hozzáférhetővé teszi a Licitálók részére a követelések kötelezettjeire vonatkozó információkat és iratokat, az adatszobában történő megtekintési lehetőség biztosításával, továbbá az eredményes pályázat esetében anonimizálás nélkül, a Nyertes Licitálók részére továbbítja az engedményezett követeléssel összefüggésben keletkezett, a követelés érvényesítéséhez szükséges, személyes adatokat tartalmazó dokumentumokat.

A Licitálók az anonimizált személyes adatokat kizárólag arra használhatják fel, hogy támogatást kapjanak annak eldöntésében, hogy a Bank által értékesíteni kívánt követelésekre vonatkozóan ajánlatukat milyen tartalommal tegyék meg. A Licitálók információs igényének kielégítésével biztosítható a követelésértékesítési eljárás eredményessége.

**AZ ADATKEZELÉS JOGALAPJA**

Az adatkezelés jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 európai parlamenti és tanácsi rendelet (a továbbiakban: Rendelet) 6. cikk (1) bekezdésének f) pontja szerinti jogos érdek. Az adatkezelés továbbá a Rendelet 6. cikk (1) bekezdésének c) pontja alapján jogi kötelezettség teljesítéséhez (a végelszámolás befejezéséhez) szükséges. Alapja a Ctv. 103. § (1) bekezdésében rögzített kötelezettség teljesítése érdekében, továbbá a Ctv. 105. § (1) bekezdésében rögzített jogi kötelezettség teljesítése érdekében az Adatkezelőt terhelő kötelezettség.

A Hpt. 161. § (1) bekezdés c) pontja alapján a banktitok kiadható harmadik személynek, ha a Bank érdeke ezt az ügyféllel szemben fennálló követelése eladásához vagy lejárt követelése érvényesítéséhez szükségessé teszi. Mind a Licitálók, mind a Nyertes Licitálók harmadik személynek minősülnek.

A követeléskezelési tevékenység részeként, engedményezés és jogátruházás esetén a Rendelet 6. cikk (1) bekezdés f) pontra, azaz az adatkezelő jogos érdekére hivatkozással átadhatók a szükséges személyes adatok a Nyertes Pályázók részére.

Az Elektronikus Értékesítési Rendszerben történő adatkezelés (EÉR) az adatkezelőkre vonatkozó jogszabályi kötelezettség teljesítéséhez szükséges.

**A SZEMÉLYES ADATOK FORRÁSA**

A személyes adatok forrása az Érintettek és a Bank között a végelszámolás kezdetét megelőzően hitel- és pénzkölcsönszerződések alapján létrejött jogviszonyok, továbbá fizetésiszámla-szerződések alapján létrejött jogviszonyok, illetve a követelések dokumentumai és a szerződéses jogviszonyok fennállása során a szerződések teljesítésével összefüggésben, illetve a követelések kezelésével, illetve érvényesítésével kapcsolatban az Banknál keletkezett adatok nyilvántartásai. Egyes adatok nyilvánosan betekinthető forrásokból (pl. Cégjegyzék, ingatlan-nyilvántartás) is elérhetők.

**NYERTES PÁLYÁZÓK ADATAI:**

A „Lakossági fedezetlen követelésállomány” ([https://eer.sztfh.hu/ honlapon az EÉR azonosító: A3969140](https://eer.sztfh.hu/arveres/A3969140)) vonatkozásában a Nyertes Licitáló:

**Rendezés Pénzügyi Szolgáltató Zártkörűen Működő Részvénytársaság**

Székhely: 1138 Budapest, Tomori utca 34. – Madarász Irodapark II. épület 1. emelet

Cégjegyzékszám: 01-10-04828

A „Vállalati fedezetlen követelésállomány” ([https://eer.sztfh.hu/ honlapon az EÉR azonosító: A3962498](https://eer.sztfh.hu/arveres/A3969140)) vonatkozásában a Nyertes Licitáló pályázó:

**DEFACTORING Pénzügyi Szolgáltató Zártkörűen Működő Részvénytársaság**

Székhely: 1122 Budapest, Ráth György utca 56.

Cégjegyzékszám: Cg.01-10-043981

# A „GHG vállalati fedezett és fedezetlen követelésállomány” ([https://eer.sztfh.hu/ honlapon az EÉR azonosító: A4036924](https://eer.sztfh.hu/arveres/A3969140)) vonatkozásában a Nyertes Licitáló pályázó:

**Rendezés Pénzügyi Szolgáltató Zártkörűen Működő Részvénytársaság**

Székhely: 1138 Budapest, Tomori utca 34. – Madarász Irodapark II. épület 1. emelet

# Cégjegyzékszám: 01-10-04828

**AZ ADATKEZELÉSSEL KAPCSOLATBAN AZ ÉRINTETTEKET MEGILLETŐ JOGOK**

Az Adatkezelő az Érintettek jogait, az Érintetti jogok gyakorlását a Rendelet III. fejezetében foglaltaknak megfelelően biztosítják. Az Érintetti jogok gyakorlásával kapcsolatban a GDPR további feltételeket állapíthat meg, amelyek adott esetben a jog gyakorlását kizárhatják, korlátozhatják, vagy azzal kapcsolatban további feltételeket határozhatnak meg. Kérjük ezért, hogy az információs önrendelkezési jogai gyakorlása előtt figyelmesen tanulmányozza a Bank adatvédelmi tájékoztatóját, valamint a jog részletes tartalmával kapcsolatban a Rendelet rendelkezéseit. Az Érintetteket az alábbi jogok illetik meg:

1. **Hozzájárulás visszavonása** (Rendelet 7. cikk (3) bek.)

Az Érintett jogosult arra, hogy az adatkezeléshez adott hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

1. **Hozzáférés** (Rendelet 15. cikk)

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a Rendelet 15. cikkben meghatározott egyes információkhoz hozzáférést kapjon.

1. **Helyesbítés** (Rendelet 16. cikk)

Az Érintett jogosult arra, hogy kérésére bármely Adatkezelő indokolatlan késedelem nélkül helyesbítse az Érintettre vonatkozó pontatlan személyes adatokat. Figyelembe véve az adatkezelés célját, az Érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

1. **Törlés („az elfeledtetéshez való jog”)** (Rendelet 17. cikk)

Az Érintett jogosult arra, hogy kérésére bármely Adatkezelő indokolatlan késedelem nélkül törölje az Érintettre vonatkozó személyes adatokat, a megkeresett Adatkezelő pedig köteles arra, hogy az Érintettre vonatkozó személyes adatokat indokolatlan késedelem nélkül törölje, ha a 17. cikkben meghatározott indokok valamelyike fennáll.

1. **Adatkezelés korlátozása** (Rendelet 18. cikk)

Az Érintett jogosult arra, hogy kérésére bármely Adatkezelő korlátozza az adatkezelést, ha a 18. cikkben foglalt indok teljesül.

1. **Adathordozhatóság** (Rendelet 20. cikk)

Az Érintett jogosult arra, hogy bármely Adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná a megkeresett Adatkezelő, ha: az adatkezelés a 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson alapul, vagy a 6. cikk (1) bekezdésének b) pontja szerint szerződés megkötéséhez szükséges és az adatkezelés automatizált módon történik. Az adatok hordozhatóságához való jog gyakorlása során Az Érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

|  |
| --- |
| 1. **Tiltakozás** (Rendelet 21. cikk)

**Jogos érdeken alapuló adatkezelések esetén: az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak jogos érdeken alapuló kezelése ellen**. Ebben az esetben bármely Adatkezelő a személyes adatokat nem kezelheti tovább, kivéve, ha a megkeresett Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. |

**JOGORVOSLATI LEHETŐSÉG**

Ha az Érintett megítélése szerint az adatkezelés nem felelt meg a jogszabályi követelményeknek, kezdeményezheti a Bank és a PSFN Kft. adatvédelmi tisztviselőjének eljárását, illetve bírósághoz fordulhat, továbbá panaszt tehet a Nemzeti Adatvédelmi és Információszabadság Hatóságnál.

*A Bank adatvédelmi tisztviselőjének elérhetőségei:*

Adatvédelmi tisztviselő: dr. Andrusek Alexandra

Levelezési cím: 1088 Budapest, Rákóczi út 1-3.

E-mail: info@sberbank.hu

Telefon: +36-1-5-54-55-56

*Bíróság:*

Az eljárásban az Érintett választása szerint illetékes lehet az adatkezelő székhelye szerint illetékes törvényszék vagy az Érintett lakóhelye szerint illetékes törvényszék. A törvényszék soron kívül jár el.

*A Nemzeti Adatvédelmi és Információszabadság Hatóság elérhetőségei:*

Nemzeti Adatvédelmi és Információszabadság Hatóság

Székhely: 1055 Budapest, Falk Miksa u. 9-11.

Postacím: 1363 Budapest, Pf.: 9.

Telefon: +36-1-391-1400

 +36 (30) 683-5969

 +36 (30) 549-6838

Telefax: +36-1-391-1410

E-mail: ugyfelszolgalat@naih.hu

Budapest, 2025. július